בתום עונה אחת בטורינו, וארבע עונות בסך הכול באיטליה, חזר קיפט להולנד וחתם במדי פ.ס.וו. איינדהובן. המעבר הוכיח את עצמו כבר בעונה הראשונה, בה היה קיפט לחלק משמעותי מזכייתה של הקבוצה בטרבל. קיפט היה למלך שערי הליגה בפעם השנייה בקריירה, לאחר שכבש 29 שערים. בגמר גביע אירופה מול בנפיקה ליסבון פתח קיפט בהרכב ושיחק לאורך כל המשחק וההארכה שהסתיימה בשוויון 0-0. בדו-קרב בעיטות עונשין בו הוכרע המשחק, כבש קיפט את הפנדל השני לזכות קבוצתו בדרך לניצחון 6-5 ולזכייה בתואר.